Петыковчи (Юсьва район)

Петыковчи нето Петуковчи — Перем ладорись Коми кытшын, Юсьва районісь Карпов посадмуас коми грезд (деревня). Петыковчиыс сулалӧ Иньва ю дорсяняс ойвылын, Юсьва посадсянь ойвыв-асыввылӧ 22 км ылынаын. Ним йылісь Грездыс шусьö медодзза олісь сьöрті, кöда вöлі натьтö Петук нима. Сы пияннэз лоисö Петуковчи. Вежсьöм у > ы аркмис татісь диалектын, ордч. Петрынёвчи, Крыкалёва да с.о. Ордча грезддэз Петыковчиыс меститчӧм Иньва ю дорсянь ойвылас. Асыввылын сысянь параллель нёжӧн сулалӧ Митровчи грезд да сылон торрез кодь Падёвчи да Гавинчи. Иньвалань кӧ лэдзчан джын километра мымда, петас Мурмӧс. Рытвылас, ылынкодь ни, эшӧ кык деревня Рудак да Ивучовчи. Кӧркӧся сельсоветлӧн шӧрин, Ӧнтипинчи посад, куйлӧ Петыковчисянь асыввылӧ куим километра ылынаын. История Отир Деревняын оліссез сідзжӧ шусьӧны петыковчи. 2009 во пондӧтчан кежо татӧн олӧмась 77 морт, кӧдна видзисӧ 20 горт. Отирыс унажыксӧ гишшöны Баяндин, эмӧсь Утеввез, Тарасоввез. Веськӧтлан Ӧні Пытыковчи пырӧ Карпов посадмуӧ. 2006 годӧдз сія вӧлі Ӧнтипинчи сельсоветын. Сэтӧн ӧнӧдз пукалӧны морт-мӧд начальниккез. Милициясь медматын участковӧй патеруйтӧ Дӧйӧгын. Кӧзяйство Петыковчиын эм ӧтік сельпо. Культура Грездын сулалӧ казьмӧтан герой Егор Утевлӧ. Вӧр-ва Ордча ландшафттэз Кыроврас — кырас Гурьявог — кырас Баршук — вӧр